Document ID: 32004R1599

KOMISSION ASETUS (EY) N:o 1599/2004,
annettu 10 päivänä syyskuuta 2004,
jäsenvaltion, Tanskaa ja Yhdistynyttä kuningaskuntaa lukuun ottamatta, lipun alla purjehtivien alusten tuulenkalan kalastuksen lopettamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon yhteiseen kalastuspolitiikkaan sovellettavasta valvontajärjestelmästä 12 päivänä lokakuuta 1993 annetun neuvoston asetuksen (ETY) N:o 2847/93 (1) ja erityisesti sen 21 artiklan 3 kohdan,
sekä katsoo seuraavaa:
(1)
Yhteisön vesialueilla ja yhteisön aluksiin sellaisilla muilla vesialueilla, joilla sovelletaan saalisrajoituksia, sovellettavien eräiden kalakantojen ja kalakantaryhmien kalastusmahdollisuuksien ja niihin liittyvien edellytysten vahvistamisesta vuodeksi 2004 19 päivänä joulukuuta 2003 annetussa neuvoston asetuksessa (EY) N:o 2287/2003 (2) säädetään tuulenkalakiintiöistä vuodeksi 2004.
(2)
Kiintiöiden alaisten kalakantojen saaliiden määrällisistä rajoituksista annettujen säännösten noudattamisen turvaamiseksi komission on tarpeen vahvistaa päivämäärä, johon mennessä jäsenvaltion lipun alla purjehtivien alusten katsotaan täyttäneen jäsenvaltioiden käytettävissä olevan kiintiön.
(3)
Komissiolle toimitettujen tietojen mukaan jäsenvaltion lipun alla purjehtivien tai jäsenvaltiossa rekisteröityjen alusten, Tanskaa ja Yhdistynyttä kuningaskuntaa lukuun ottamatta, tuulenkalasaaliit ICES-alueen II a, Skagerrakin, Kattegatin ja Pohjanmeren (EY:n vedet) vesillä ovat täyttäneet käytettävissä olevan kiintiön vuodelle 2004,
ON ANTANUT TÄMÄN ASETUKSEN:
1 artikla
Jäsenvaltion lipun alla purjehtivien tai jäsenvaltiossa rekisteröityjen alusten, Tanskaa ja Yhdistynyttä kuningaskuntaa lukuun ottamatta, tuulenkalasaaliit ICES-alueen II a, Skagerrakin, Kattegatin, Pohjanmeren (EY:n vedet) vesillä ovat täyttäneet jäsenvaltioiden käytettävissä olevan kiintiön vuodelle 2004.
Kielletään jäsenvaltion lipun alla purjehtivilta tai jäsenvaltiossa rekisteröidyiltä aluksilta, Tanskaa ja Yhdistynyttä kuningaskuntaa lukuun ottamatta, tuulenkalan kalastus ICES-alueen II a, Skagerrakin, Kattegatin, Pohjanmeri (EY:n vedet) vesillä sekä edellä mainittujen alusten tämän asetuksen voimaantulopäivän jälkeen pyytämän kyseisen kannan hallussa pitäminen aluksessa sekä sen uudelleenlastaus ja purku.
2 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 10 päivänä syyskuuta 2004.

Labels: 6